রাজিন সালেহ পত্রিকা পড়েই জেনেছেন বিষয়টা। বাংলাদেশ ক্রিকেট দলের সাবেক অধিনায়ক রাজিন সালেহ নিজের শহরে টেস্ট ম্যাচ দেখবেন বলে অনেকটাই রোমাঞ্চিত। এখন তাবলীগ জামাত নিয়েই ব্যস্ত সময় কাটে রাজিনের। আর রাজিন বলেন, টেস্ট ক্রিকেটে অভিষেক হবে সিলেট স্টেডিয়ামের, এই ক্ষণটাকে স্মরণীয় করে রাখতে চাই। এই পাঁচদিন মাঠ আর বাসাই হবে আমার ঠিকানা। সিলেট বিভাগীয় ক্রীড়া সংস্থার ক্রিকেট কমিটির সেক্রেটারি ফরহাদ কোরেশীর আনন্দটাও বাঁধভাঙা। তিনি বলেন, সিলেটে টি-টোয়েন্টি বিশ্বকাপের খেলা হয়েছে। বিপিএল আর শ্রীলঙ্কার বিপক্ষে ম্যাচও হয়েছে। কিন্তু এসব আয়োজনও যেন পূর্ণতা দিচ্ছিল না সিলেটকে। ক্রিকেটের আসল সৌন্দর্য টেস্ট এবার হবে সিলেটে। সঙ্গে ওয়েস্ট ইন্ডিজের বিপক্ষে ওয়ানডে ম্যাচও। তাই একজন সিলেটি হিসেবে আমি আনন্দিত।